text:
BOSTON – Xander Bogaerts a duna di tur di su banda pa yuda Red Sox di tur manera pa evita e momento cu inevitabelmente mester a tuma lugar.
Boston Red Sox a keda elimina di e American League Division Series despues di a perde 3 wega sigui di e ekipo di Cleveland Indians.
Despues di wega Xander Bogaerts a bisa di David “Big Papi” Ortiz, “He’s a true legend.”Xander Bogaerts a mira hopi di David Ortiz na television, ESPN Sunday Night baseball, weganan di playoff, e wega entre e rivalnan Red Sox y Yankees. Un di e mihor batiador oportuno cu e wega di baseball a jega di wak segun Bogaerts.
Pa Bogaerts e ta dificil accepta cu e ekipo no por a jega mas leu den e playoff pa David Ortiz.
“Next year, when we come to the field in spring training and we don’t see him, that’s probably when it’s all going to sink in. Because you’re not going to be able to see him around as often in the clubhouse and stuff like that. But he had a great year, as he’s done his whole career for the Red Sox, and without him we definitely wouldn’t have even made the postseason.”
Aruba ta orguyoso di Xander Bogaerts. Bogaerts por mira atras ariba un tremendo temporada, su prome All Star Game tawata historico pa Aruba. Xander a bati tremendo y e poder a sobresali cu un total di 21 homerun pa e temporada, su defensa a sigui mehora y por bisa cu e ta e shortstop di Boston Red Sox pa futuro.


c: text/html

text:
ORANJESTAD (AAN): Diabierna dia 3 di november cu a pasa, Camara di Comercio y Industria di Aruba (KvK) den presencia di e alumnonan pintor di Stichting Mira y nan famia a tene apertura di su exposicion di arte.
Esaki ta di 5 biaha cu KvK ta pone un exposicion cu lo bay keda exponi pa un aña den e edificio di KvK. E exposicion aki ta tiki diferente cu esnan anterior, mirando cu e biaha aki no ta un solo artista pero varios a bin expone nan obranan y asina crea un bunita exposicion caminda por wak diferente tecnica di uso di pintura y creatividad.
E artistanan ta alumnonan pintor di Stichting Mira, cu ta consisti di hobennan cu hopi talento y cu a cuminsa pinta na un edad hopi jong. Acompaña di nan mayornan y demas amigonan, nan por a cana rond den KvK y admira e diferente obranan. Ta admirabel cuanto hoben a haya e bunita oportunidad aki di participa na un exposicion cu sigur ta demostra cu tin hopi talento aki na Aruba. Esnan cu a participa ta Sophia Bemer, Gabriella Bemer, Tanique Chan, Dayenne Croes, Christopher Croes, Kevin Croes, Samantha Croes, Armaan Daryanani, Aryan Daryanani, Luanne Dinh, Amilia Gei, Maxime Ingwersen, Isabella Ingwersen, Maria Paula Koolman, Daniela Lacle, Stacey Martijn, Maxime La Reine, Shayna Tromp, Andrea Sanchez, Valentina Sanchez, Sophie Saade, Kelsey Westerburger y Amanda Wijsheijer.
Den un ambiente hopi ameno, bon acompaña cu aperitivos y bebida, tur esnan presente a disfruta di obranan y asina intercambia idea pa loke ta e creatividad di tur e hobennan. E alumnonan pintor tabata hopi entusiasma pa splica mas di nan obranan y e tecnica cu nan ta aplica.
Stichting Mira, bou guia di señora Jean Vieira ta brinda e oportunidad pa grandi y chikito por expresa nan mes por medio di pintura. Señora Vieira ta un docente di arte di profesion ya pa hopi aña y tin hopi experiencia den e area di arte creativo y terapeutico pa tur edad.
Stichting Mira ta situa na Caya Danza 36. Por tuma contacto via email na info@stichtingmira.org
Mayoria di e obranan lo no ta benta pero tin e opcion si pa haci un donacion na e fundacion. Si bo persona ta desea na contribui na arte y educacion artistico via Stichting Mira por haci donacion na RBC 7700000043059497.
KvK ta hopi contento cu e obranan di Stichting Mira y ta invita un y tur pa pasa libremente durante orario di oficina, di dialuna pa diabierna, entre 8:00 AM y 4:30 PM pa admira e diferente obranan di e alumnonan pintor di Stichting Mira.

robotstxt: allowed

filter: keep


text:
Ken cu gosa proteccion di Dios altisimo y biba den Su sombra poderoso, e por bisa:
“Mi refugio, mi defensa, ta den Bo mi a pone tur confiansa”.
Cu inmenso tristesa den nos curazon, pero agradecido pa tur loke e la nifica pa nos den bida, nos ta anuncia fayecimento inesperadamente di nos esposo, tata, ruman, welo y bisawelo stima:
Eugène Oswald Laclé
*7 october 1944 – †2 december 2017
Esposa: Juliana S. (Lica) Laclé Croes
Yiunan: Eugenito y Laura Laclé García, Julisa Laclé, José y Roanne Laclé Peterson
Nietonan: Jolina Morillo y Leopold Laclé, Jolaine Morillo, Nathan-Joe Laclé, Ashley Laclé, Eugenito Jr. Laclé
Bisanieto: Liam Laclé
Rumannan: Adriaan y Magda Laclé y famia, Viuda Lilian Heronimo y famia, Carmen Laclé y famia, Mario y Sandra Laclé y famia
Swa y Cuñanan: Viudo Betty Croes y famia, Viuda Mani Croes y famia, Greta y Loreto Kock y famia, Silvio y Annie Croes y famia, Rina Croes y famia, Mena Croes y famia, Candy Croes, Gloria Croes y yiu, Leo y Lourdes Croes y famia
Sobrinonan, primonan, ihanan, famia na Aruba y Venezuela ta invita bisiña, amigonan y conocirnan pa asisti na e acto di entiero cu lo tuma lugar:
Diamars 5 di december 2017 pa 4’or di atardi na Royal Funeral Home y despues lo sali pa Santana catolico “Santa Maria” na Santa Cruz. Nos defunto stima lo ta reposa for di 1’or di atardi na Royal Funeral Home (Cumana).
Dia y adres pa condolencia: Dialuna 4 di december 2017 di 6’or pa 9’or di anochi na Royal Funeral Home (Cumana).
Nos kier a pidi nos mas sincero disculpa si nos por a lubida un of otro famia den nos tristesa.


text:
kòmpòst
Kompost ta un tipo di tera ku hopi material órgániko.
Den paísnan klimá friu ta forma kompost ora ta bola tur sobra di hardin.
Tur nutriente ta librá den forma di mineral pa mata por absorbá.
Lastimamente e proseso di deskomposishon ta bai muchu lihe den nos klimá tropikal.
Den tiki tempu tur e sobra di mata i otro material orgániko ta kaba na nada.
Tur e nutriente a libera di berdat, pero no ta haña e tera pretu manera nan ta bende den
saku komo potgrond.
(Mi a kompronde ku un negoshi di kompost na Kòrsou tampoko no a logra).
Personalmente mi ta uza e sistema di "bodogo" ku ta tapa e material organiko ku tera
i tin un efekto similar.
Den silva tampoko no ta forma un tera diki. Tur blachi i otro kos organiko ta deskompositá mesora.
Den regionnan friu si ta forma un kapa di humus.
Humus ta bon pa tene awa. Ora awa seru kai e ta tuma e awana moda ku no tur awa ta koré bai.
Den mondi di Kòrsou tin e mata "teku" ku ta absorba awa i tene e blachinan.


text:
Departamento di Hubentud Adventista
Declaracion di Mision
Proporciona recurso, programa, ministerio y ambientenan pa e desaroyo di tur e facultadnan potencial den cada hoben cu ta bou di e liderazgo hubenil Adventista. Di tal manera cu tur esfuerso y trabou resulta den homber y muhernan fiel na Dios, firme den nan principio, sirbidornan den Iglesia y un influencia y bendicion den nan entorno.
Declaracion di Vision
Cada hoben Adventista un candidato pa e reino di shelo.
Declaracion di Proposito
E proposito di e departamento di ministerio hubenil ta pa guia cada hoben den un relacion di salbacion cu Hesus y un desaroyo constante den e dicipulado cu ta wordo refleja den un bida di servicio den Iglesia y comunidad.


text:
Pero e pordon aki di cual Scritura ta enfatisa, ta ofreci na nos di gracia; pasobra un otro a paga e preis. Pasobra e pago di pica ta morto; y no tin excepcion di persona, pasobra tur ser humano ta culpabel di pica. Señor Jesus durante Su bida den un curpa manera esun di nos, ta e unico cu nunca a peca. Y pa e motibo ey E tabata e unico cu por a carga pica di humanidad completo den Su curpa ariba e crus. Y siendo sin culpa y sin mancha, Dios e Tata a lant’E for di morto y dun’E bida di nobo. Si Cristo no a wordo lanta for di morto, tur cu ta profesa y confesa di tin fe awe, ta hasi esey pornada. P’esey, pordon di picanan ta basa riba e morto y e resureccion di Señor Jesus pa nos. (1 Cor. 15:12-29)
P’esey amigonan stima, pa nos Tata Celestial, pordon di pica no ta nifica simplemente un dispensa pa nos ofensa contra Dios; ma loke pordon ta nifica ta: cu un persona inocente y sin culpa, a ricibi y carga nos picanan den Su curpa ariba un crus, y asina a ricibi e castigo cu nos a merece, cual ta: “Morto”. Tal amor y sacrificio ta imposibel pa wordo splica humanamente. Pero den Scritura e Spirito Santo di Dios ta revela na nos, cu ta e amor cu Dios tin pa humanidad ta tras di e echo inexplicable aki. Y ta pa e motibo ey nos ta wordo spierta den Scritura na lo siguiente: “Pasobra si e palabra papia pa medio di angelnan a keda proba di ta firme, y tur transgression y desobediencia a ricibi su castigo husto, con nos lo scapa si nos ignora un salbacion asina grandi?
E prome persona cu a anuncia e salbacion aki, tabata nos Señor Su mes. Y esunnan cu a scuch’E a confirma esey na nos. Ademas Dios Su mes a testifica hunto cu nan pa medio di señalnan y maraviyanan y milagernan, y pa medio di donnnan di Spirito Santo comparti di acuerdo cu Su boluntad.
(Lesa Hebreonan 2:1-4). Otro Scritura ta bisa nos lo siguiente: Y no tin salbacion den ningun otro, pasobra no tin otro nomber bao di cielo duna na hende; pa medio di cual nos mester ta salba.” (Echunan 4:12.
E Apostel Pablo, kende prome di a kere e Evangelio y ricibi for di Señor e autoridad pa ta un Apostel, ta bisa nos lo siguiente, “Ami no tin berguensa di e Evangelio, pasobra e ta e poder di Dios pa Salbacion di tur of cada uno cu ta kere; prome pa e Judiu, y tambe pa e Griego of paganonann. Pasobra den e Evangeleo un husticia for di Dios ta revela, un husticia cu ta pa medio di fe pa fe, manera cu ta scirbi: E husto lo biba pa medio di fe: (Romanonan 1:16,17)
Di manera anto amigonan; pa medio di e mensahe aki cu ta basa ariba e palabra di Dios, bo ta keda recorda cu Dios ta stima bo, y El a prove salbacion pa cada uno di nos. Y esey ta enclui, e pordon di tur nos picanan, y bida eterno. Manera ta para scirbi: “ Dunando gradicimento na e Tata, Kende a cualifica nos pa tin parti den e erencia di e santonan den e reino di lus. Pasobra El a rescata nos for di e dominio di scuridad y a trece nos den e reino di Su Yiu stima, den Ken nos tin redencion, e pordon di picanan.
Nos lo continua e topico aki ariba un otro BLOG.


text:
Orashon djasabra 2 di yüni 2018
‘Dios, Bo ta mi Dios, mi ta buska Bo, mi alma tin set di Bo; mi kurpa ta muri pa Bo: un tera seku, sin bida, sin awa. Kon m’a fiha riba Bo den tèmpel pa kontemplá bo poder i bo gloria; bo amor tin mas balor ku bida mes, p’esei mi boka ta kanta bo alabansa. Henter mi bida mi ke gradisí Bo, invoká Bo ku mannan alsá, yena mi alma ku kuminda di mas riku i ku mi boka hubilá i alabá Bo. Drumí na kama mi ta kòrda riba Bo, mi ta pensa riba Bo henter anochi, pasobra semper Bo a keda mi yudansa, mi ta gosa den sombra di bo alanan. Ku tur mi alma mi ta pega na Bo, bo man drechi ta wanta mi duru. Ma esnan ku ke mata mi pa kaba, nan mes lo senk te den fondo di tera; nan lo muri komo víktima di spada, nan lo bira kuminda pa lobo. Pero rei lo gosa den Dios; tur esnan ku a hura pa su nòmber por yama nan mes fortuná dia boka falsu ta tapá.’ Salmo 63:1-11


text:
Relashoná ku trayekto interno pa personal: Djaluna 1 di òktober ROP ta será mitar dia parti mainta
Willemstad – Servisio pa Planifikashon Urbano (ROP) ta anunsiá ku e servisio ta sera riba djaluna 1 di òktober entre 8or di mainta pa 12or di mèrdia. Esaki ta relashoná ku un trayekto interno pa personal di ROP pa huntu optimalisá e servisio. ROP ta habri bek for di 2or di atardi pa públiko.
ROP ta e instansia di Gobièrnu ku ta entre otro responsabel pa otorgá pèrmit di konstrukshon, duna konseho pa proyektonan ekonómiko pa loke ta planifikashon urbano, duna konseho pa tur trabou di konstrukshon, duna number di kas ofisial, ets. Pa e organisashon por duna komunidat mas mihó servisio, ta importante pa e personal ta bon ekipá i ta funshoná komo un ekipo. Minister Jesus-Leito huntu ku maneho di ROP a inisiá un trayekto di diferente seshon pa forma un ekipo sólido ku ta traha na benefisio di nos komunidat.
ROP ta pidi komprenshon pa e momentu ku ta sera i alabes su diskulpa pa kualke inkumbinensia ku esaki por kousa. Durante di e orarionan ku ROP ta sera, por manda e-mail na ROP via di info.rop@gobiernu.cw.


text:
Diaranson mainta miembronan di fraccion di POR, Alan Howell den su calidad di Presidente di Parlamento interino y Marisol Lopez-Tromp como miembro di e Comision di Asuntonan di Reino y Asuntonan Exterior a bishita Marinierskazerne na Savaneta.
Durante e mainta aki, unda otro miembronan di Parlamento tambe tabata presente, a haya diferente presentacion y splicacion di e trabounan andando, mientras cu a haya un bista mas di cerca di e trabounan andando na Marinierskazerne.
Mester menciona cu a haya hopi informacion y a intercambia di opinion riba e varios tema teniendo semper na mente un mihor Aruba. Miembronan di Fraccion di POR a indica cu un di e temanan mas importante cu a trata ta e vigilancia di nos costanan y por a tuma nota cu esfuersonan grandi ta ser haci pa sigura nos costanan y pa evita cu ilegalnan drenta nos isla. Tanto Howell como Lopez-Tromp a keda hopi impresiona cu e trabounan cu ta wordo haci den e diferente area, nan ta gradici tur esnan involucra den e realisacion di e trabounan aki cu ta 24 ora pa dia y 7 dia pa siman.
Esfuersonan grandi ta ser haci door di Marinierskazerne pa sigura nos costanan
Diaranson mainta miembronan di fraccion di POR, Alan Howell den su calidad di Presidente di Parlamento interino y Marisol Lopez-Tromp como miembro di e Comision di Asuntonan di Reino y Asuntonan Exterior a bishita Marinierskazerne na Savaneta.


text:
Sub Inspector, sr. Johnny Henriquez ta elabora tocante e desaroyonan cu Polis ta tumando pa cuida nos turismo.
Sr. Henriquez ta splica cu nan ta trahando riba algun plannan pa ataca e problemanan aki. Durante dia ora haya e masa di turistanan di barco crucero cu ta bishita diferente destinacionnan, nan ta pone autoridad visibel den e areanan ey. Esaki ta sosodiendo na Arashi, Eagle Beach y un parti di Bushiri tambe. Nan ta pone autoridadnan di districto Noord pa ta visibel y uniforma den a areanan aki. Nan tin e Strand Politie cu ta destina pa vigila e zonanan mas cerca di hotelnan. Tur esaki ta durante dia. Tambe nan ta asigna autoridadnan tur anochi den e hotzone di hotelnan pa prevencion, cual ta bayendo bon, segun e Inspector. Na cierto barionan cu casnan cu turistanan ta huur, tin ladronicianan cu ta tuma luga. Nan tin un plan pa cu esaki cu falta algun detaye pa por ehecuta mas pronto cu ta posibel. E ta mustra cu e poco personal cu tin ta haciendo nan esfuerso pa desaroya e plannan aki. Tin un grupo grandi di nan personal cu ta deal cu e securitynan di tur e hotelnan unda cu nan ta papia di e problematicanan di cada hotel y con pa atende cu e problemanan ey. E ta funciona enormemente bon, segun e Inspector, pasobra nan ta haya cosnan cu nan no tabata sa di dje por medio di e securitynan cu ta yuda amplia e zonanan. En cuanto e camaranan, nan ta wardando riba algun decisionnan cu mester wordo tuma prome cu por ehecuta esey. E ta algo masha ideal pa Aruba uza esey pa su areanan turistico.
Pa loke ta e securitynan, nan kier mehora nan practica di e funcion aki por medio di cursonan pa nan ta mas atento pa cu situacionnan sospechoso. E Inspector ta mustra cu tur hende mester duna nan parti tambe pa yuda proteha nos turismo. Awor tambe cu tin e Beach Policy, hopi cosnan a wordo bon structura.


text:
Black Eagle ta un skol di Karate All Style. Esaki ta un kombinashon di ártenan marshal manera: Karate, Aikido, Tea Kwon Do, Judo i hopi mas. E tema prinsipal di nos ártenan marshal ta Kyokushin - Karate.
Tambe por tuma kontakto ku nos pa: Streetdance, Breakdance, Zumba, Defensa Personal, Karate, Kickboxing i Karate pa muchanan deskapasitá (oido, ADHD, autismo, sindrom di Down). Mas informashon en kuantu nos kursonan por haña na ‘Trainingen’ o sea tan amabel di tuma kontakto ku nos!
Pa nos alúmnonan nos ta kere ku ta masha importante pa e kursonan tin un karákter relahá, variá i stimulante, e oportunidatnan pa siña ta wòrdu kompañá ku e desaroyo personal i di un manera sano i agradabel di moveshon. Pa por logra esaki nos ta lucha pa un honestidat, kaminda kada un por ekspresá su deseonan i/òf observashonnan. Ta ora nos sa kiko ta pasa ku nos alúmnonan, nos por satisfasé plenamente e ophetivo.
Nos ta invitábu pa asistí na un lès di prueba gratis! Pa mas informashon, sea tan amabel di tuma kontakto ku nos!


text:
WILLEMSTAD - Mester a evakuá empleadonan pa motibu ku laborando den e edifisio empleadonan públiko ta sinta diferente síntoma di malesa.
Sra. Jacinta Constancia, Parlamentario pa frakshon di Movementu Futuro Kòrsou (MFK) ta lamentá ku presidente di parlamento te ku awe no a kumpli ku e petishon di frakshon di MFK fecha 6 di aprel 2018 pa yama un reunion urgente riba e edifisionan kaminda SOAW i Imigrashon ta ubiká, e praktiká aki a bira manera un kustumber pa Presidente di Parlamento.
Tumando na kuenta ku Presidente di Parlamento ta priva nos funshonamentu komo Parlamentario pa debatí den sala di Parlamento, ta pone ku nos mester rekurí na un otro método ku Reglamentu di Orden ta duna nos pa ehersé nos trabou i esei ta di hasi e minister konserní pregunta relashoná ku e tópiko ariba menshoná
Segun informashon ku frakshon di MFK ta dispone di dje, ta asina ku e gran parti di empleadonan públiko a wòrdu repartí den otro departamentonan di e ministerio SOAW i tambe den otro edifisionan di Gobièrno. Esaki ta trese kuné ku pueblo di Kòrsou ku tin di risibí e servisionan ku SOAW ta responsabel p’e, no ta haña servisio optimal pa ku nan problema(nan), debí ku empleadonan mes ta pendiente pa haña klaridat kon nan tin ku funshoná pa ku e parti di teknologia/sistema pa nan por duna un servisio.
E asuntu ta muchu mas serio ku solamente repartí empleado públiko nan den otro lokalidat nan ku ta resorta bou di SOAW i òf edifisionan di otro ministerionan, sin ku a atendé e parti di komunikashon di sistema ku e servernan prinsipal ku tabata ubiká den e edifisio ku tin problema na Punda.
Esaki ta motibunan pa nos hasi e siguiente preguntanan na Minister di SOAW, sr. H. Koeiman;
1. Minister a haña un yamada di Griffie di Parlamento pa plania e reunion di komishon sentral pidi dia 6 di aprel 2018, pa trata loke ta pasando den e edifisio di SOAW i Imigrashon?
2. Minister por indiká riba kua fecha minister a risibí informashon di Griffie i dikon te ainda minister no a duna indiká disponibilidat pa e reunion aki tuma lugá?
3. Kual ta e fecha ku Minister ta kere ku por bin Parlamento pa duna informashon riba e diferente rapòrtnan ku tin traha riba e edifisio di SOAW?
4. Pa fasilitá e proseso pa un debate optimal minister por manda pa Parlamento e rapòrtnan ku ya a wòrdu traha riba e edifisio di SOAW i Imigrashon?
5. Dikon a skohe pa repartí empleado(nan) den diferente otro departamento(nan) di e Ministerio SOAW i òf di otro ministerionan?
6. E empleado(nan) ku tabata ubiká den edifisio a bai temporal den otro fasilidat òf esaki nan ta kambionan definitivo?
7. Si ta temporal unda e empleado públiko nan aki lo wòrdu ubiká despues?
8. Kual ta e informashon (nan) ku ministerio a hasi pa informá pueblo di Kòrsou pa ku e kambionan aki, di servisionnan ku SOAW mester duna komunidat?
9. Kual servisio no por ser duna optimal pa motibu di e kambionan aki i dikon?
10. Kua ta e servisio(nan) ku na e momento aki pa falta di fasilidat adekuá i/òf digitalisá (kòmpiuter/printer/scanner), ku na e momentonan aki e empleado(nan) no por duna na komunidat?
11. Minister a sinta den un reunion ku Minister Girigorie i Konket pa por yega na un solushon struktural pa e problemanan den e edifisionan aki?
12. Si e kontesta na pregunta 11 ta afirmativo, Minister por indiká kual fecha esei tabata i kual tabata resultado di e reunion aki?
13. Minister a zorg pa e empleado(nan) a haña tratamentu médiko na momento ku a saka nan for di e edifisio den Punda?
14. Minister por informá kual ta e keho(nan) di empleado(nan) i kiko a hasi pa trese kambio riba tereno di salu di empleado aki?
15. Kual ta e responsabilidat ku gobièrnu a asumí, pa e empleado públiko ku nan salu a wòrdu afektá dor di a permanesé den e edifisio aki?
16. Minister awe (4 luna despues) mester tin tur informashon pa por trese un solushon definitivo na e edifisio na Punda?
17. Gobiernu tin di sigui paga gastu(nan) di edifisio ounke ku e problema ta responsabilidat di e doñonan?
18. Minister por informá dikon a skohe pa renová e kontrakt, si tabata sa di e problemanan?
19. Minister tin kisas informashon/dokumentashon ku ta importante pa nos ta na altura di dje, si esaki ta e kaso por pone nan na disposishon di Parlamento?
20. Komo Minister responsabel pa labor, Minister ta na altura ku na e edifisio di imigrashon tambe e empleadonan tin kehonan similar na esnan ku e empleadonan di SOAW tabata reportá?
21. Kua ta e akshonnan konkreto ku a i òf ta tumando lugá di parti di departamento di labor i ARBO pa e empleadonan di imigrashon?
22. Ta e intenshon di labor pa laga e problema na imigrashon tambe eskala promé ku tuma medidanan pa evitá ku e empleadonan den e ofisina di imigrashon ta wòrdu afektá pa malesa.
Rekordando Minister Koeiman riba e obligashon ku ta ankra den nos Areglo di Estado pa gobièrnu duna miembronan di Parlamento tur informashon rekirí i tambe ku den e protokòl firma entre Parlamento i Gobièrnu, ku kontestanan riba preguntanan hasi dor di miembronan di Parlamento mester wòrdu kontesta no mas tardá ku denter di 2 luna, nos ta keda en espera di Minister su kontestanan.


text: Boneiro: Riba djabièrnè 17 di mart a drenta keho di ladronisia di un tas di lomba kolo pretu for di un outo, ku komo kontenido entre otro, un pòtmòni, un telefòn selular di marka Samsung, yabinan di kas, yabinan di hotèl, etc. E ladronisia a tuma lugá entre 3.20 or i 3.30 or di atardi ora e outo tabata stashoná na Boca Onima den besindario di e kuebanan ku pintura di indjan. Mas lat riba e mesun dia pa mas o ménos 10 or di anochi a drenta notifikashon ku tin un outo na kandela. E outo tabata stashoná kantu di kaminda riba Kaya Caribe. Brantwer a bini na e sitio i a paga e kandela. Kousa di e kandela no ta konosí. Siguiente dia, djasabra 18 di mart, alrededor di 5 or di mainta, a drenta keho di destrukshon di e winshil di un outo. Esaki tabata stashoná den kura di un kas situá na Kaya Gloria. Doño di e kas a gara e sospechoso pero esaki a logra hui.


text:
Willemstad – Minister Zita Jesus – Leito i Servisio pa Obra Públiko (OW) ta invitá pueblo di Banda Abou na entrega ofisial di e trabounan di mantenshon.
E entrega ofishal ta tuma lugá djamars 17 di òktober 2017 pa 6or di atardi na e palapa dilanti di e parke Sint Christoffel. Minister Zita Jesus-Leito ta spera di por risibí pueblo di Banda Abou pa por interkambiá di idea i tambe pasa un ratu ameno den e ambiente di Banda Abou su naturalesa.
Pa kualke pregunta tokante e proyekto por tuma kontakto ku Obra Públiko via e number 433-4237, Whats app +5999511-8582 òf via di e-mail This email address is being protected from spambots. You need JavaScript enabled to view it..


text:
Pa 8 or y 30 di mainta, e sospechoso E.T.S. lo presenta dilanti di hues. S. ta wordo acusa di asesinato di un persona riba 22 di november 2016, dor di, intencionalmente y cu premeditacion y calmo, a pone garnachinan di veneno di djaca conteniendo Brodifacoum o sea un sustancia venenoso, den un paki di juice di apelsina, despues di cual e persona a bebe un of mas glas y a consecuencia di cual el a fayece. S. ta wordo acusa di intento di asesinato di un otro persona riba 22 di november 2016, dor di pone e veneno di djaca den un juice di apelsina, despues di cual e di dos persona aki a bebe un of mas glas.
E ta wordo acusa di intento di asesinato di un di tres persona riba 22 di november 2016, dor di pone e veneno di djaca den un juice di apelsina, despues di cual e persona aki tambe a bebe un of mas glas.


text:
Huidige artikelen
dinsdag 14 februari 2017 - Otro siman e oficina di Departamento di Impuesto na Camacuri lo ta cera pa publico
Lo brinda servicio di caha y servicio na cliente den e diferente districtonan
ORANJESTAD – Departamento di Impuesto ta participa cu su oficina principal na Camacuri lo ta cera pa publico en general dia 21, 22, 23 y 24 di februari proximo (henter siman). Esaki en conexion cu trabounan di construccion necesario.
E servicio di caha na Noord, Paradera, Santa Cruz, Savaneta y San Nicolas lo continua manera custumber y durante siman lo brinda servicio na cliente na MFA Noord y Paradera dia 21, 22, 23 y 24 di februari.
Entrante diamars, dia 28 di februari 2017, e oficina principal na Camacuri lo habri bek pa publico brindando su servicionan manera custumber.
Departamento di Impuesto ta pidi su clientenan pa tuma nota di e fechanan menciona pa evita cualkier inconveniencia.
Gerencia di Departamento di Impuesto
14 di februari 2017


text:
Via di Central di Polis, ta drenta un melding cu habitantenan di Bakval y bisindario tin molester di un adicto cu ta bula den cura di cas y ta horta fruta.
Na yegada di polisnan, nan ta wordo atendi cu’n cabayero H., cu ta conta polisnan cu e adicto yama V.D. Bliek, pa mas o menos 1 or y 30 di merdia a bula den cura di su cas cu intencion pa horta algun coco for di e palo. Ora cu el a wordo atendi ariba esaki, e adicto a bira agresivo y a cuminsa insulta H.
Según H., V.D. Bliek ta biba den bisindario, pero e adres corecto no ta conoci. H. a bisa cu e ta teme cu si V.D. Bliek bin bek, cu nan lo tuma otro medidanan contra di V.D. Bliek.
Central di Polis a wordo poni na altura di esaki.
Adicto ta horta fruta for di e mata y ta bira agresivo riba doño di cas
Via di Central di Polis, ta drenta un melding cu habitantenan di Bakval y bisindario tin molester di un adicto cu ta bula den cura di cas y ta horta fruta.


text:
ORANJESTAD – E pitcher di Aruba cu recientemente a bai Alemania pa di dos biaha a ser gara cu “Performance Enhancing Drugs.”...
Diadomingo cu a pasa ekipo di Stars CMB ta titula Campeon di Junior 13-14 despues di derota ekipo di ATCO Grasshoppers den...
ORANJESTAD – Un senjor partidaso di Junior league division di 13-14 anja cu e fanaticonan a hanja na Nadi Croes/Crismo Angela Ballpark,...
ORANJESTAD – No tin duda cu e superestrellanan di hermana isla Curacao ta haciendo un cos den e comienso di temporada di...
ORANJESTAD – Diasabra dia 5 di mei proximo, bou iniciativa di Aruba North Little League (ANLL) den colaboracion cu Aruba Center Little...
ORANJESTAD – Na July proximo Aruba lo ta anfitrion di e Campeonato Latinoamericano di Baseball Junior League 13-14 anja.¬†Aruba lo conta cu...
ORANJESTAD – Awe e pelotero Arubano Xander Bogaerts a hunga y a forma parti di e lineup di Pawtucket den Triple A,...
ORANJESTAD – Di tempo nan ta den e categoria di 5-6, e dos organisacionan aki a competi na varios occasion pa e...
ORANJESTAD – E hoben pelotero di Aruba Keshawn Rombley a establece su mes ya pa 9 luna caba na Republica Dominicana. Keshawn...
ORANJESTAD – Diasabra anochi pitcher Arubano Richinell Matos a haci su debut den baseball na Curacao den wega inaugural di Liga Aqualectra...


text:
ORANJESTAD -Recientemente Office Systems Aruba a keda completamente cla cu entrega di muebles di skol y tambe tur equipo pa gymzaal na Prinses Amalia Basisschool na Sero Blanco. Tur muebles y equipo di gymzaal a bin di Europa y ta di un calidad duradero. Como cu e instalacion di e gymzaal ta algo hopi specialisa Office Systems Aruba a haci esaki conhuntamente cu un experto di e fabrica pa asina garantiza un bon trabao y seguridad di e muchanan cu ta bai haci uso di e instalacionnan nobo di gymnastiek cu tin.
E mueblesnan den e klasnan a keda cla y ya caba e muchanan ta haciendo bon uso di dje. E maestronan naturalmente a keda hopi contento cu tur e muebles y instalacion nobonan aki.
"Nos ta contento di mira con bunita e scol aki a keda y cu nos di Office Systems tambe a aporta na esaki", Sr. Geoffrey Jacobs di Office Systems Aruba a bisa.
Juffrouw Maureen, hefe suplente di Prinses Amalia Basisschool, a gradici Sr. Geoffrey Jacobs di Office Systems Aruba pa e bon cooperacion y excelente servicio cu Office Systems Aruba a duna e skol durante tur e entrega y instalacion. Alavez Office Systems Aruba a entrega Prinses Amalia Basisschool un regalo cu nan lo por haci bon uso di dje.
Pa tur bo muebles of material nan pa oficina nos ta invita bo pasa bishita nos showroom of like nos facebook page pa asina bo keda altanto di tur nos promocion nan.
ORANJESTAD – Loke cu AHATA ta preocupa di dje ora cu toca e tema di moratorium, y e aspecto di tin miles di camber extra, ta cu lo no tin (suficiente) empleo. Asina CEO di AHATA, Tisa LaSorte a bisa NoticiaCla recientemente den un entrevista. E tema ta esun di momento di ‘moratorium’, unda cu un partido tin un campaña pa ehecuta e moratorium, mientras cu di otro banda, gobierno a sigura cu pa otro aña esaki lo keda concretisa pa medio di un ley. Di otro banda, tin un cantidad di camber comprometi, cu tin cu bin. Y aki ta unda cu AHATA su CEO ta preocupa pa e efecto particular di empleo. Recientemente den un comunicado, nan a mustra cu nan ta pro un moratorium.
ORANJESTAD - Durante e ultimo lunanan, varios reunion interno a wordo teni y tambe proyeccionnan y plannan pa 2019 a wordo discuti entre socionan di turismo, cu Hunta di Supervision di A.T.A. y dentro di e ekipo di A.T.A. mes. Despues di a considera aspectonan riba nivel di maneho di turismo nacional, despues di a revisa entre otro recomendacionnan di AHATA, y despues di a conduci analisisnan respectivo y consulta cu e ekipo interno durante un proceso extenso, A.T.A. ta continua cu e proceso di aprobacion formal presentando y entregando na Minister di Turismo Danguillaume Oduber e presupuesto y plannan pa 2019, esaki dia 10 di october 2018 ultimo. Conforme ley, A.TA. tin cu entrega su presupuesto y plannan no mas tarda cu 1er di september na Hunta di Supervision.
ORANJESTAD – Y atrobe tin un ‘tangana’ entre e dos partidonan politico mas grandi di Aruba, AVP y MEP. E biaha aki, ta e asunto di cifras di Banco Central di Aruba (CBA), y si un den un presentacion recien di e lider di e partido berde Mike Eman a usa cifranan real di CBA of si nan tabata fabrica of no. E asunto a haya mas peso diadomingo ora cu diripiente lider di fraccion di MEP Rocco Tjon a produci un carta di Banco Central (dirigi na minister di finanza Xiomara Ruiz), cu ta clarifica cu ‘e graficonan usa den e presentacion di Eman, no ta procedente di Banco Central. Y como tal nan (CBA) no por asumi ningun responsabilidad pa nan. Cu esaki Tjon kier mustra cu Eman lo a usa cifranan ‘fabrica’. Miembro di fraccion di AVP Richard Arends como reaccion na NoticiaCla, ta confirma cu enberdad no ta graficonan di CBA, pero nan propio grafico, pero e cifranan si ta di Banco Central. Pues ningun momento a ‘fabrica cifra’, segun Arends.
ORANJESTAD – Aruba Airport Authority N.V. (AAA) a yama e capitan y tripulantenan di e aeroliña Conviasa bon bini diabierna mainta. Nan ta cuminsa asina cu un itinerario di 2 buelo seminal entre Aruba y Valencia riba diabierna y dialuna. Diabierna (awe) mainta tabatin e prome buelo cu a yega Aruba, cu a keda ricibi cu e acostumbrado recepcion.
ORANJESTAD – Aruba a yama bonbini na un total di 809.314 bishitante ‘stay-over’ durante e prome 9 luna di 2018. Esaki ta 1.5% (+11.857 turista) mas compara cu e mesun temporada pa 2017. Si exclui e bishitantenan di Venezuela, por mira un aumento di 6.6% (+48.005 turista) cual ta igual na un total di 774.449 bishitante pa nos isla. E cifranan ta indica crecemento den mercadonan clave pa Aruba, manera Merca, Canada, Colombia pero tambe Chile y Italia, entre otro. Pa september, Aruba a ricibi un total di 76.017 bishitante stay-over, cu ta 2.1% (-1.627 turista) menos compara cu e mesun luna aña pasa. Excluyendo bishitantenan di Venezuela, por mira cu esaki ta 6.7% (+4.408 turista) mas cu ta igual na 66.090 bishitante pa nos isla pa september 2018.
ORANJESTAD – Mientras cu gobierno di Aruba ta cumpli cu e norma di deficit financiero pa 2019, (-0.5%), e colegio di supervision financiero di Aruba (CAFT) ta recomenda 4 medida pa tuma, entre otro den cuadro di gastonan di personal pero mas cu bista riba e finansas publico sostenible. E conseho di 6 pagina largo di e colegio di supervision riba e presupuesto 2019 a keda publica diahuebs riba nan website. Y e colegio ta remarca tambe cu ainda no tin un protocol firma cu ta duna CAFT legalmente e autorisacion pa controla e presupuesto pa 2019. E siman aki ainda prome minister Evelyn Wever a duna e noticia cu CAFT a aproba e presupuesto 2019. Loke e no a bisa ta kico e puntonan di atencion ta cu gobierno mester traha ariba, aunke el a bisa si cu tin punto cu mester traha ariba.


text:
Fuhikubo ta presentá: Anneliese Klomann & stroimentu di shinishi Oko Winklaar
Den e prome parti di e programa aki nos invitado ta Sra. Anneliese Klomann. Anneliese ta un persona ku a pasa su infansia den e kampamentu Aleman na Boneiru durante Segunda Gera Mundial. Su mayornan tabata Aleman pa e motibu aki nan a seranan den e kampamentu.
Den e di dos parti di e programa nos a dedika atenshon na un seremonia masha spesial kaminda a stroi e shinishi di Oko Winklaar na Spelonk pasombra su tata Mario Winklaar a traha na e sitio ei komo wardado di torno.
Produkshon: Fundashon Históriko Kultural Boneriano
Durashon: 50 minüt


text:
chiara petrocchi
-
News
Chiara ta papia di Clean Athlete
Taekwondista Chiara Petrocchi ta duna su testimonio riba a tema anti-dopahe durante di e Seminario Internacional Anti-Doping na Aruba.Read More »
-
News
Chiara ta participa na seminario Anti-Dopahe
Atleta prospecto den taekwondo, Chiara Petrocchi a papia riba e importancia pa ta un atleta limpi esaki durante di e…Read More »
-
News
Momento importante pa deporte di Aruba
Secretaria General di COA, Nicole Hoevertsz ta wak e reconocemento pa Chiara Petrocchi for di Paseo Herencia como un momento…Read More »


text:
Willemstad - Djabièrne 4 di mei próksimo pa 9’or di mainta, durante un seremonia solemne na monumento di guera “Monument der Gevallenen” na Waaigat, ta konmemorá esnan ku a pèrdè nan bida den Segundo Guera Mundial.
Riba e fecha aki ta duna respèt na, i rekordá tur militar i sivil ku durante e temporada di guera, mishonnan di pas di organisashonnan internashonal òf na man di teroristanan, a bin pèrdè nan bida.
Gobièrnu di Kòrsou, Marina Real, Polis, VKC, Milisia di Kòrsou, Scouting Antiano, Brigida di Seguridat, SMEC, KPC, komunidat Hudiu, veteranonan i famianan di esnan ku a pèrdè nan bida durante Segundo Guera Mundial kada aña ta bini huntu pa konmemorá e hecho aki. Esaki ta tuma lugá durante un seremonia solemne na e monumento na Waaigat i na Santana Militar na Roodeweg.
E seremonia na Monumento di Guera na Waaigat ta kuminsá 9:00'or di mainta. E di dos parti, na Santana Militar na Roodeweg, ta kuminsá 10:30'or di mainta.
E akto di 4 di mei pa konmemorá e viktimanan di guera ta unu di sumo importansia, pa motibu ku den lus di sustu i tristesa kousá pa Segundo Guera Mundial komunidat internashonal a disidí ku ningun hende, hamas, mester falta ‘E Derecho di tin Derecho’. Pa duna forma moral i forsa legal na esaki, a buta balor humano den palabra i ankra esaki den e derechonan fundamental di hende.
Tur hende por bin presensiá e seremonia solemne na monumento di guera na Waaigat riba 4 di mei próksimo.


text:
ITALIA – Anja pasa Neptunus di Rotterdam a sa di titula Campeon Europeo y e anja aki nan ta bai pa defende nan titulo na Italia. Tin un total di 8 ekipo participando na e European Champions Cup 2016, Italia, Alemania, Republica Checka, San Marino y Hulanda cu dos ekipo, L&D Amsterdam y Curacao Neptunus lo bataya desde awe 31 di Mei pa 4 di Juni pa asina mira ken lo titula Campeon di Europa.
Christian Diaz, Dwayne Kemp, Daniel Fernandes y awor Randolph Oduber lo ta e Arubianonan cu lo ta cu e ekipo di Neptunus Rotterdam pa asina defende e titulo den e deporte di baseball.
Christian Diaz anja pasa a luci cu su bate y a gana e titulo maximo di bateo cu e ekipo di Neptunus na Hulanda y awor ta conta cu un otro gran hungador di Aruba den Randolph Oduber cu ser laga liber despues di a milita 5 temporada cu e farm system di Washington Nationals.
Weganan ta cuminsa diamars awe na Rimini y na San Marino, nos di Sports Zone Aruba kier a desea nos talentonan di baseball di Aruba tur clase di exito durante e Europa Cup 2016.